স্পোর্টস রিপোর্টার : বাংলাদেশ ক্রিকেটের ব্যাটিং পরামর্শক হিসেবে নিয়োগ পেলেন সাবেক দক্ষিণ আফ্রিকান ব্যাটসম্যান ও ব্যাটিং পরামর্শক নেইল ম্যাকেঞ্জি। সবকিছু ঠিক থাকলে ৭ জুলাই ওয়েস্ট ইন্ডিজের বিপক্ষে সাকিবদের দুই ম্যাচ সিরিজের প্রথম টেস্ট চলাকালীন তিনি দলে যোগ দেবেন। কত বছরের মেয়াদে তিনি বাংলাদেশ ক্রিকেট বোর্ডে (বিসিবি) সাথে যুক্ত হচ্ছেন সেটা এখনই নিশ্চিত নয়। আয়ারল্যান্ড থেকে আইসিসি সভা শেষে সিইও নিজামউদ্দীন চৌধুরী ফিরলে বিষয়টি জানা যাবে।এর মধ্য দিয়ে বিসিবির প্রায় ১ বছরের প্রচেষ্টার সফল হলো। গেল বছরের জুলাইয়ে থিলান সামরাবিরার সঙ্গে চুক্তির মেয়াদ শেষ হওয়ার পর থেকেই ব্যাটিং পরামর্শক খুঁজে আসছিলো বাংলাদেশ ক্রিকেটের সর্বোচ্চ নিয়ন্ত্রক এই সংস্থাটি। বিসিবি’র একটি সূত্র বিষয়টি শনিবার বিষয়টি অবহিত করেন। এদিকে ম্যাকেঞ্জি টাইগার’স দলে যোগ দিলে তার বর্ণাঢ্য অভিজ্ঞতা এদেশের ক্রিকেটাররা উপকৃত হবেন বলে আশা প্রকাশ করেছে সূত্রটি।‘আমরা আশা করছি ওয়েস্ট ইন্ডিজে সিরিজ চলাকালীন তিনি দলের সাথে যোগ দেবেন এবং তার উপস্থিতি এদেশের ক্রিকেটের জন্য ভাল কিছুই বয়ে আনবে। বিশেষ করে ব্যাটসম্যানরা দারুণ উপকৃত হবেন।’